2014 בישראל

2014 בישראל (ה'תשע"ד – ה'תשע"ה) היא השנה שבה ציינה מדינת ישראל 66 שנים להקמתה.

הנהגה

אירועים בולטים 

 10 בינואר – מועצת הרבנות הראשית לישראל, בהנהגת הרבנים הראשיים דוד לאו ויצחק יוסף, חזרו מחדש כקודמיהם על עמדת הרבנות הראשית הקבועה, לפיה חל איסור על נשים להתגייס לצבא.
 11 בינואר – נפטר אריאל שרון, ראש ממשלת ישראל ה-11, אשר היה שרוי בתרדמת במשך 8 שנים לאחר שעבר אירוע מוחי חמור בינואר 2006.
 4 בפברואר – סרן  נהרג בגבול רצועת עזה מירי כוחותינו.
 17 בפברואר – אסון הגז בעכו בניין בן 100 שנה קרס בעכו כתוצאה מפיצוץ מבלון גז וחמישה אנשים נהרגו.
 23 בפברואר – סמואל שיינביין, רוצח מורשע יהודי-אמריקני, נהרג בחילופי אש עם כוחות השב"ס בעת שביצע התבצרות חמושה בבית הסוהר רימונים.
 2 במרץ – הפגנת ענק של החרדים נגד גיוס בני ישיבות.
 31 במרץ – פרשת הולילנד: ראש הממשלה לשעבר אהוד אולמרט מורשע בקבלת שוחד. שולה זקן, דני דנקנר ואורי לופוליאנסקי מורשעים בשוחד.
 13 במאי – פרשת הולילנד: ראש ממשלת ישראל לשעבר אהוד אולמרט נידון ל-6 שנות מאסר בפועל על עבירות שוחד בפרשת הולילנד.
 18 במאי – מכבי תל אביב (כדורסל) זוכה בגמר היורוליג במילאנו, לאחר ניצחון בהארכה על ריאל מדריד.
 25 במאי – ביקור האפיפיור פרנציסקוס בישראל.
 10 ביוני – ראובן ריבלין נבחר בבחירות 2014 לנשיאות ישראל.
 22 ביוני – הגן הלאומי בית גוברין - מרשה הוכרז כאתר מורשת עולמית על ידי ארגון אונסק"ו.
 31 באוגוסט – מערך ההגנה האווירית של צה"ל מיירט כלי טיס בלתי מאויש באזור קוניטרה באמצעות טיל MIM-104 פטריוט.
 4 בספטמבר – חבר הכנסת לשעבר סעיד נפאע נידון לשנת מאסר בפועל לאחר שהורשע, בעקבות ביקורו בסוריה, במגע עם סוכן זר ונסיעה למדינת אויב.
 22 בספטמבר – בג"ץ פסל את תיקון מס' 4 לחוק למניעת הסתננות (עבירות ושיפוט), והורה לסגור את מתקן חולות תוך 90 יום.
 8 בדצמבר הכנסת התשע עשרה מתפזרת. הבחירות לכנסת העשרים התקיימו ב-17 במרץ 2015
24 בדצמבר נחשף כי משטרת ישראל מבצעת חודשים ארוכים חקירות חשאיות נגד סגנית השר פאינה קירשנבאום ואנשי ציבור נוספים בגין שוחד וטובות הנאה. הפרשה החמורה מכונת במשטרה "פרשת צדיק כתמר"

הסכסוך הישראלי-פלסטיני 

 16 בינואר – מערכת כיפת ברזל מיירטת מעל אשקלון מטח של 5 רקטות שירו מחבלים פלסטינים מרצועת עזה.
 22 בינואר – השב"כ חשף ועצר תא טרור של אל-קאעידה שהורכב מפלסטינים ממזרח ירושלים ויהודה ושומרון שהופעל על ידי מחבלים בג'יהאד העולמי שיושבים ברצועת עזה ותכנן מספר רב של פיגועי תופת קטלניים.
 5 במרץ – מבצע חשיפה מלאה: חיל הים הישראלי לכד ספינת נשק איראנית שהבריחה עשרות רקטות קרקע-קרקע לארגוני הטרור שברצועת עזה.
 12 במרץ – מחבלים פלסטינים יורים מטחים של למעלה מ-70 רקטות קסאם וגראד תוך שעה לעבר יישובי חבל אשכול, שדרות, אשקלון וכל הערים בטווח 7–8 קילומטרים. ראו גם: הסלמת מרץ 2014.
 21 במרץ/22 במרץ - בפעולה משותפת של הימ"מ, השב"כ וצה"ל בג'נין נהרגים 3 מחבלים פלסטינים ונפצעים 3 לוחמי ימ"מ.
 26 במרץ – חיל הים הישראלי הטביע שתי סירות פלסטיניות שעסקו בהברחת אמצעי לחימה לרצועת עזה.
 12 באפריל – בניגוד להסכמים עם ישראל וארצות הברית הרשות הפלסטינית חותמת על 15 אמנות בינלאומיות כולל בקשת הצטרפות לאו"ם. ישראל מגיבה בסנקציות אך הוחלט ששיחות השלום בין ישראל לרשות הפלסטינית יימשכו.
 14 באפריל (ערב פסח) - ניצב משנה ברוך מזרחי נרצח ואשתו נפצעה בינוני בפיגוע ירי באזור חברון ליד תרקומיא. הרוצחים נלכדו והועמדו לדין.
 21 באפריל (בוקר שביעי של פסח) - מחבלים פלסטינים יורים מטח של 5–10 רקטות קסאם אל עבר שדרות ויישובי עוטף עזה.
 23 באפריל – חמאס ופת"ח חתמו על הבנות ליישום הסכמי הפיוס ביניהם.
 15 במאי – במהלך הפגנות שנערכו לציון יום הנכבה באזור ביתוניא הרג חייל מכוח מג"ב שני נערים שעה שאלה היו רחוקים ממנו ולא הציבו כל איום. התקרית תועדה במספר סרטי וידאו. מאוחר יותר נתפס החייל והוא מועמד לדין באשמת הריגה.
 30 במאי – לוחמי משמר הגבול סיכלו פיגוע התאבדות אחרי שתפסו במחסום מחבל פלסטיני לבוש בחגורת נפץ.
 2 ביוני – פיגוע ירי: מחבל ערבי יורה לעבר כוחות צה"ל בצומת תפוח ופוצע חייל קל. הלוחמים של צה"ל ומג"ב משיבים אש והורגים אותו.
 11 ביוני – בסיכול ממוקד ברצועת עזה נהרג מחבל פלסטיני מפלג סלפי ששירת במשטרת חמאס, ותכנן פיגועי ירי רקטות וטילי נ"מ נגד ישראל.
 12 ביוני – רצח שלושת הנערים: שלושה נערים, תלמידי ישיבות בחבל יהודה נחטפו ונרצחו בידי מחבלים פלסטינים. בעקבות כך פתחו צה"ל, השב"כ ומג"ב במבצע "שובו אחים".
 22 ביוני – מחבל פלסטיני חמוש ברימון רסס שחדר מרצועת עזה נתפס בידי רכז ביטחון ליד שדי אברהם.
 28 ביוני – רקטה שירו מחבלים פלסטינים פגעה במפעל בשדרות, המבנה נשרף כליל.
 30 ביוני – רצח שלושת הנערים: 18 ימים לאחר החטיפה נמצאו גופותיהם של שלושת החטופים בשדה סמוך לח'רבת ארנב, ממערב לעיירה חלחול.
 2 ביולי – רצח מוחמד אבו ח'דיר: הנער הפלסטיני מוחמד אבו ח'דיר בן ה-16 נחטף ונרצח בידי מחבלים יהודים. הוא נחטף במכונית מרחוב בשכונת מגוריו שבמזרח ירושלים. כשעה לאחר החטיפה התגלתה גופתו ביער ירושלים. תוצאות הנתיחה שלאחר המוות הראו שהוא נשרף למוות בעודו בחיים. בתגובה ערביי מזרח ירושלים פותחים במהומות אלימות. המהומות מתפשטות ליישובים ערביים נוספים במשולש ובגליל.
 6 ביולי – רצח מוחמד אבו ח'דיר: משטרת ישראל עצרה שישה חשודים יהודים מירושלים, מבית שמש ומההתנחלות אדם. שלושה מהחשודים הודו בביצוע הרצח, ושחזרו אותו בזירת האירוע.
 8 ביולי – צה"ל פתח במבצע צוק איתן ברצועת עזה, לאחר שהחמאס ירה עשרות רקטות אל עבר ערי ויישובי ישראל מאשדוד ועד באר שבע.
 10 ביולי – במחסום שבכביש 5 עוצרים כוחות הביטחון מכונית תופת ומסכלים פיגוע גדול.
 17 ביולי – מבצע צוק איתן: כוחות קרקעיים של צה"ל נכנסו לרצועת עזה.
 20 ביולי – מבצע צוק איתן: החל הקרב הקרקעי בשג'אעיה.
 27 ביולי – לוחמי משמר הגבול מסכלים פיגוע מכונית תופת.
 4 באוגוסט – פיגוע דריסה של טרקטור בירושלים: הרוג אחד ו-6 פצועים, המחבל נורה למוות על ידי שוטרים.
 4 באוגוסט – חייל נפצע קשה בקמפוס הר הצופים מפיגוע ירי.
 18 באוגוסט – הותר לפרסום שמערכת הביטחון הישראלית סיכלה הפיכה של חמאס נגד הרשות הפלסטינית ביהודה ושומרון שהייתה אמורה להיות מלווה בגל טרור. כוחות צה"ל, מג"ב והשב"כ חשפו את תשתית הטרור, עצרו 93 פעילי חמאס, החרימו כסף רב שנועד לממן את הפיגועים ותפסו כמות גדולה של אמצעי לחימה.
 21 באוגוסט – מבצע צוק איתן: צה"ל הורג בסיכול ממוקד שלושה מפקדי חמאס בכירים ברפיח.
 26 באוגוסט – מבצע צוק איתן: ביום ה-50 של מבצע צוק איתן מושגת הפסקת אש בין ישראל וארגון החמאס.
 16 בספטמבר – "פיגוע הסנפלינג": נתנאל עראמי נרצח על ידי עמיתיו לעבודה, פועלים ערביים, שחתכו את החבלים שהחזיקו את עראמי וגרמו לכך שנפל למותו מהקומה ה-18. על החקירה הוטל צו איסור פרסום. ב-26 בנובמבר קבע השב"כ שמדובר ברצח על רקע לאומני.
 23 בספטמבר – בפעילות משותפת של צה"ל, הימ"מ והשב"כ נהרגים רוצחי שלושת הנערים החטופים בחברון, אחרי שמופעל נוהל סיר לחץ ומחפר ממוגן של חיל ההנדסה הקרבית החל בהריסת הבית.
 11 באוקטובר – פלסטינים משועפט מבצעים 5 פיגועי יידוי אבנים על הרכבת הקלה בירושלים. כתוצאה מגל הפיגועים בחודשים האחרונים כ-40% מקרונות הרכבת הקלה ניזוקים ויוצאים מכלל שימוש.
 22 באוקטובר – מחבל פלסטיני מסילואן מבצע פיגוע דריסה נגד הרכבת הקלה בירושלים, רוצח תינוקת ופוצע מספר בני אדם נוספים. פצועה בפיגוע נפטרה ב-26 באוקטובר.
 29 באוקטובר – מחבל פלסטיני יורה ביהודה גליק, פעיל למען זכויות היהודים לעלות להר הבית, במרכז מורשת בגין בירושלים, ופוצע אותו קשה.
 5 בנובמבר – מחבל פלסטיני בחמאס משועפט ביצע פיגוע דריסה ליד המטה הארצי בירושלים, שני בני אדם נרצחו ומספר בני אדם נפצעו קשה, ואילו המחבל נורה למוות על ידי לוחמי מג"ב.
 9 בנובמבר – חיל הים הישראלי הטביע ספינת דיג פלסטינית שעסקה בהברחה מחצי האי סיני לרצועת עזה.
 10 בנובמבר – חייל נרצח בפיגוע דקירה שביצע שוהה בלתי חוקי פלסטיני בתחנת הרכבת תל אביב ההגנה בתל אביב.
 10 בנובמבר – פיגוע הדקירה באלון שבות: באלון שבות נרצחה נערה מדקירת מחבל ועוד שניים נפצעו בינוני וקל.
 18 בנובמבר – הפיגוע בבית הכנסת קהילת בני תורה - פיגוע טרור וטבח בבית כנסת בשכונת הר נוף בירושלים: 2 מחבלים פלסטינים מארגון החזית העממית לשחרור פלסטין רוצחים 4 מתפללים ושוטר ופוצעים 8 נוספים. למקום מגיעים שוטרים שמצליחים להרוג את המחבלים אך נפצעים קשה בחילופי האש.
 3 בדצמבר – מחבל פלסטיני קטין מבצע פיגוע דקירה בסניף רמי לוי שיווק השקמה במעלה אדומים. הוא מצליח לדקור ולפצוע שני בני אדם לפני שהוא נורה, נפצע ונוטרל על ידי מאבטח.
 10 בדצמבר – השר הפלסטיני לענייני גדר ההפרדה וההתנחלויות, זיאד אבו עין, מת בנסיבות לא ברורות בהפגנה נגד המאחז הבלתי חוקי "עדי עד". הפלסטינים האשימו את ישראל במותו אף על פי שבנתיחה לאחר המוות התברר שהוא מת מהתקף לב.
 12 בדצמבר – סמוך למחסום המנהרות בגוש עציון, מחבל פלסטיני שפך חומצה על משפחה ובה מספר ילדות וניסה לדקור אותן במברג. 5 בני אדם נפצעו קל. המחבל נורה על ידי אזרח שעבר במקום.
 24 בדצמבר – מחבלים פלסטינים פתחו בירי צלפים אל עבר כוח שעסק בעבודות תחזוקה על גדר המערכת של ציר הוברס. צה"ל השיב אש ובמקום התפתחו חילופי אש כבדים בהם נפצע קשה חייל צה"ל ומנגד נהרג לפחות מחבל אחד.
 25 בדצמבר – שני מחבלים פלסטינים קטינים השליכו בקבוק תבערה על רכב ישראלי סמוך למעלה שומרון, ששרף את הרכב ופצע קשה ילדה בת 11. כעבור יומיים הם נעצרו על ידי השב"כ והודו במעשה.
 29 בדצמבר – בשתי תקריות נפרדות יורים למוות לוחמי חטיבת כפיר בשני מחבלים שיידו אבנים ומטעני חבלה לעבר כלי רכב ביהודה ושומרון.
 30 בדצמבר – הצעת הרשות הפלסטינית במועצת הביטחון של האו"ם להקמה חד-צדדית של מדינה פלסטינית בקווי 67 נדחתה אחרי שלא השיגה את הרוב הדרוש של 9 מדינות (nrg).

העימות בין ישראל לציר איראן-סוריה-חזבאללה 
 24 בפברואר – שיירת נשק שהעבירה טילים לחזבאללה ומספר בסיסים של חזבאללה הופצצו בגבול סוריה-לבנון בתקיפה שיוחסה לחיל האוויר הישראלי.
 18 במרץ – מטען חבלה מתפוצץ לצד ג'יפ סיור צה"לי שסייר לאורך הגבול הסורי בצפון רמת הגולן. בפיצוץ נפגעו ארבעה חיילי צה"ל.
 19 במרץ – חיל האוויר הישראלי תוקף בסיסים של צבא סוריה, בתגובה להנחת מטעני חבלה בגבול ישראל-סוריה. בתקיפות נהרג חייל סורי ושבעה נפצעו.
 22 ביוני – רכב של קבלן מטעם משרד הביטחון נפגע מטיל נ"ט סמוך לגבול ישראל-סוריה. נער ישראלי נהרג ושלושה נפצעו.
 23 ביוני – בתגובה לפיגוע בגבול שבו נהרג נער, צה"ל תקף 9 עמדות של צבא סוריה באמצעות טילי תמוז ומטוסי קרב של חיל האוויר הישראלי. לפי דיווחים בסוריה 10 חיילים סורים נהרגו בתקיפות.
 27 באוגוסט – מורדים סוריים משתלטים על מעבר קוניטרה, אשר הוא מעבר הגבול הפעיל היחיד בין ישראל וסוריה. במהלך הקרב נפלו שתי פצצות מרגמה תועות בשטח ישראל, וכתוצאה מכך קצין צה"ל נפצע באורח בינוני.
 23 בספטמבר – מערך ההגנה האווירית מיירט באמצעות טיל MIM-104D פטריוט מטוס קרב סורי מדגם סוחוי Su-24 שחדר לשטח ישראל.
 7 באוקטובר – שני חיילי צה"ל מיחידת הס"פ של יהל"ם נפצעים בינוני מפיצוץ מטען צד באזור הר דב בגבול לבנון, חזבאללה לקח אחריות על הטמנת זירת המטענים.

נפטרו 

(:קטגוריה:ישראלים שנפטרו ב-2014)

קישורים חיצוניים

הערות שוליים